ddrg/super_eurlex huggingface dataset:
Σχέδιο ΑΠΟΦΑΣΗΣ 2001/../ΕΚΑΧ ΤΗΣ ΕΠΙΤΡΟΠΗΣ για την τροποποίηση του παραρτήματος της απόφασης αριθ. 244/2001/ΕΚΑΧ της Επιτροπής περί της εφαρμογής ορισμένων περιορισμών επί των εισαγωγών ορισμένων προϊόντων χάλυβα από τη Ρωσική Ομοσπονδία

ΑΙΤΙΟΛΟΓΙΚΗ ΕΚΘΕΣΗ

Η Ρωσία άσκησε το δικαίωμα που διαθέτει, δυνάμει του άρθρου 3 παράγραφος 4 της συμφωνίας για το εμπόριο ορισμένων προϊόντων χάλυβα [1], να ζητήσει, στα μέσα του έτους, τη μεταφορά των ποσοτικών ορίων που προβλέπονται για το 2001 μεταξύ διαφόρων ομάδων προϊόντων: ήτοι, ζήτησε τη μεταφορά 1 950 τόνων προϊόντων της ομάδας SB2 στην ομάδα SB3. Ζητήθηκε η γνώμη της επιτροπής που συγκροτήθηκε με την απόφαση αριθ. 2136/97/ΕΚΑΧ της Επιτροπής, η οποία εξέφρασε ομόφωνα την υποστήριξή της προς τη συνημμένη πρόταση.

[1] ΕΕ L 300 της 4.11.1997, σ. 52.

Σχέδιο ΑΠΟΦΑΣΗΣ 2001/../ΕΚΑΧ ΤΗΣ ΕΠΙΤΡΟΠΗΣ για την τροποποίηση του παραρτήματος της απόφασης αριθ. 244/2001/ΕΚΑΧ της Επιτροπής περί της εφαρμογής ορισμένων περιορισμών επί των εισαγωγών ορισμένων προϊόντων χάλυβα από τη Ρωσική Ομοσπονδία

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα και ιδίως το άρθρο 95 παράγραφος 1,

την απόφαση αριθ. 2136/97/ΕΚΑΧ της Επιτροπής, της 12ης Σεπτεμβρίου 1997 [2], όπως τροποποιήθηκε τελευταία από την απόφαση αριθ. 244/2001/ΕΚΑΧ της Επιτροπής, της 5ης Φεβρουαρίου 2001 [3], περί της εφαρμογής ορισμένων περιορισμών επί των εισαγωγών ορισμένων προϊόντων χάλυβα από τη Ρωσική Ομοσπονδία και κυρίως το άρθρο 8 σε συνδυασμό με το άρθρο 7,

[2] ΕΕ L 300 της 4.11.1997, σ. 15

[3] ΕΕ L 35 της 6.2.2001, σ.16

κατόπιν διαβουλεύσεων με τη συμβουλευτική επιτροπή και μετά από σύμφωνη γνώμη του Συμβουλίου, που αποφάσισε ομόφωνα,

Εκτιμώντας τα εξής:

(1) Η Ρωσική Ομοσπονδία ζήτησε, σύμφωνα με το άρθρο 3 παράγραφος 4 της συμφωνίας για το εμπόριο ορισμένων προϊόντων χάλυβα [4], τη μεταφορά ορισμένων ποσοτήτων της κατηγορίας SB2 (χονδρόσυρμα) στην κατηγορία SB3 (άλλα επιμήκη προϊόντα) και η Ευρωπαϊκή Κοινότητα Άνθρακα και Χάλυβα έκανε αποδεκτό αυτό το αίτημα.

[4] ΕΕ L 300 της 4.11.1997, σ. 52.

(2) Ως εκ τούτου, είναι σκόπιμη η τροποποίηση του παραρτήματος της απόφασης αριθ.244/2001/ΕΚΑΧ ώστε να ληφθεί υπόψη η τροποποίηση των ποσοτικών ορίων.

(3) Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που συγκροτήθηκε δυνάμει του άρθρου 7 της απόφασης αριθ. 2136/97/ΕΚΑΧ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης αριθ. 244/2001/ΕΚΑΧ αντικαθίσταται από το κείμενο του παραρτήματος της παρούσας απόφασης.

Άρθρο 2

Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Η παρούσα απόφαση είναι δεσμευτική ως προς όλα τα μέρη της και ισχύει άμεσα σε κάθε κράτος μέλος.

Βρυξέλλες, [...]

Για την Επιτροπή

Pascal LAMY

Μέλος της Επιτροπής

ΠΑΡΑΡΤΗΜΑ

ΠΟΣΟΤΙΚΑ ΟΡΙΑ

Ρωσική Ομοσπονδία

(τόνοι)

>ΘΕΣΗ ΠIΝΑΚΑ>
Συσταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ Σχετικά με τη συμμετοχή της Κοινότητας στην εικοστή πρώτη συνεδρίαση της μόνιμης επιτροπής της Σύμβασης της Βέρνης περί της διατηρήσεως της άγριας ζωής και του φυσικού περιβάλλοντος της Ευρώπης.

(υποβληθείσα από την Επιτροπή)

I. ΑΙΤΙΟΛΟΓΙΚΗ ΕΚΘΕΣΗ

Η Σύμβαση της Βέρνης αποσκοπεί στη διατήρηση της άγριας ζωής και του φυσικού περιβάλλοντος της Ευρώπης. Ο στόχος αυτός εμπίπτει στο πεδίο εφαρμογής του άρθρου 174 της συνθήκης ΕΚ, που καλύπτει τη διατήρηση, την προστασία και τη βελτίωση της ποιότητας του περιβάλλοντος.

Η Κοινότητα ενέκρινε την ως άνω σύμβαση με την απόφαση 82/72/ΕΟΚ του Συμβουλίου [1].

[1] ΕΕ αριθ. L 38 της 10.02.1982

Η εικοστή πρώτη συνεδρίαση της μόνιμης επιτροπής της Σύμβασης της Βέρνης θα πραγματοποιηθεί από τις 26 έως τις 30 Νοεμβρίου 2001 στο Στρασβούργο.

Η Επιτροπή θα διεξαγάγει διαπραγματεύσεις με τα κράτη μέλη κατά τη διάρκεια της συνεδρίασης αυτής στο πλαίσιο των διαπραγματευτικών οδηγιών.

II. ΣΥΣΤΑΣΗ

Η Επιτροπή συνιστά τα ακόλουθα:

α) το Συμβούλιο να εξουσιοδοτήσει την Επιτροπή να συμμετάσχει στις διαπραγματεύσεις σχετικά με την εικοστή πρώτη συνεδρίαση της μόνιμης επιτροπής της Σύμβασης της Βέρνης περί της διατηρήσεως της άγριας ζωής και του φυσικού περιβάλλοντος της Ευρώπης που προβλέπεται να πραγματοποιηθεί στο Στρασβούργο από τις 26 έως τις 30 Νοεμβρίου 2001.

β) δεδομένου ότι, σύμφωνα με τη Συνθήκη, η Επιτροπή θα διεξαγάγει τις διαπραγματεύσεις αυτές εξ ονόματος της Ευρωπαϊκής Κοινότητας, το Συμβούλιο να ορίσει ειδική επιτροπή που θα τη συνδράμη στο έργο αυτό.

γ) στο μέτρο που τα μέτρα και οι αποφάσεις που πρόκειται να ληφθούν εμπίπτουν στην αρμοδιότητα των κρατών μελών, η Επιτροπή και τα κράτη μέλη να εξασφαλίσουν την ενότητα της διεθνούς εκπροσώπησης της Κοινότητας, αναπτύσσοντας στενή συνεργασία κατά τη διάρκεια των διαπραγματεύσεων.

δ) το Συμβούλιο να εγκρίνει τις διαπραγματευτικές οδηγίες που παρατίθενται στο παράρτημα.

Παράρτημα ΔΙΑΠΡΑΓΜΑΤΕΥΤΙΚΕΣ ΟΔΗΓΙΕΣ

1. Η Επιτροπή μεριμνά ώστε οι αποφάσεις της μόνιμης επιτροπής να είναι σύμφωνες με τη σχετική κοινοτική νομοθεσία.

2. Η Επιτροπή ενημερώνει το Συμβούλιο σχετικά με τα αποτελέσματα των διαπραγματεύσεων και για τυχόν προβλήματα που θα μπορούσαν να προκύψουν κατά τη διάρκειά τους.
ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ σχετικά με την ανανέωση της θητείας του προέδρου και του αντιπροέδρου του Κοινοτικού Γραφείου Φυτικών Ποικιλιών

Σύμφωνα με το άρθρο 43 του κανονισμού (ΕΚ) αριθ. 2100/94 του Συμβουλίου [1], της 27ης Ιουλίου 1994, όπως τροποποιήθηκε τελευταία από τον κανονισμό (ΕΚ) αριθ. 2506/95 του Συμβουλίου [2], της 25ης Οκτωβρίου 1995, το Συμβούλιο διόρισε, το 1996, για θητεία πέντε ετών τον κ. Bart KIEWIET ως πρόεδρο και τον κ. Josι ELENA ROSSELLO ως αντιπρόεδρο του Κοινοτικού Γραφείου Φυτικών Ποικιλιών από κατάλογο υποψηφίων που πρότεινε η Επιτροπή αφού λήφθηκε η γνώμη του Διοικητικού Συμβουλίου. Η θητεία αυτή λήγει στις 31 Ιουλίου 2001 και στις 28 Φεβρουαρίου 2002, αντιστοίχως.

[1] ΕΕ L 227 της 1.9.1994, σ. 1.

[2] ΕΕ L 258 της 28.10.1995, σ. 3.

Στο άρθρο 43 παράγραφος 2 δεύτερη πρόταση του κανονισμού (ΕΚ) 2100/94 ορίζεται ότι η θητεία μπορεί να ανανεωθεί.

Σύμφωνα με τις διατάξεις του άρθρου 43 παράγραφος 1 του εν λόγω κανονισμού, ζητήθηκε η γνώμη του Διοικητικού Συμβουλίου σχετικά με τις διαθέσιμες επιλογές και διαβιβάστηκε η συνημμένη γνώμη στη συνεδρίαση της 18ης Οκτωβρίου 2000. Η Επιτροπή αποφάσισε να εγκρίνει τη γνώμη του Διοικητικού Συμβουλίου και συνεπώς, προτείνει στο Συμβούλιο την ανανέωση της θητείας και των δύο ανωτέρων υπαλλήλων για πέντε ακόμη χρόνια.
ΓΝΩΜΗ ΤΗΣ ΕΠΙΤΡΟΠΗΣ για την απόφαση του Ευρωπαϊκού Κοινοβουλίου της 17/11/2000 σχετικά με τον Διαμεσολαβητή

ΓΝΩΜΗ ΤΗΣ ΕΠΙΤΡΟΠΗΣ

για την απόφαση του Ευρωπαϊκού Κοινοβουλίου της 17/11/2000 σχετικά με τον Διαμεσολαβητή

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη Συνθήκη για την ίδρυση της Ευρωπαϊκής Κοινότητας και ιδίως το άρθρο 195, παράγραφος 4,

τον δημοσιονομικό κανονισμό της 21ης Δεκεμβρίου 1977 ο οποίος εφαρμόζεται στο γενικό προϋπολογισμό των Ευρωπαϊκών Κοινοτήτων [1], και ιδίως τα άρθρα 19 και 22,

[1] ΕΕ L 356 της 31.12.77, σ. 1

την απόφαση του Ευρωπαϊκού Κοινοβουλίου 94/262/ΕΚΑΧ, ΕΚ, Ευρατόμ της 9ης Μαρτίου 1994 σχετικά με το καθεστώς του ευρωπαϊκού διαμεσολαβητή και τους γενικούς όρους άσκησης των καθηκόντων του [2],

[2] ΕΕ L 113 της 4.5.94, σ. 15

εκτιμώντας ότι:

(1) το αίτημα του Κοινοβουλίου για την ενίσχυση της ανεξαρτησίας του διαμεσολαβητή, με τη χορήγηση ειδικού τμήματος στο πλαίσιο του προϋπολογισμού των Κοινοτήτων απετέλεσε αντικείμενο συμφωνίας κατά την συνεδρίαση συνδιαλλαγής με το Συμβούλιο της 26ης και 27ης Νοεμβρίου 1999 σχετικά με το σχέδιο προϋπολογισμού για το 2000.

(2) ο δημοσιονομικός κανονισμός της 21ης Δεκεμβρίου 1977 ο οποίος εφαρμόζεται στο γενικό προϋπολογισμό των Ευρωπαϊκών Κοινοτήτων και ειδικότερα τα άρθρα 7.3, 12, 14, 15.4, 19.1, 20.3, 22.2 και 26 τροποποιήθηκαν προς την κατεύθυνση αυτή από τον κανονισμό (ΕΚ, ΕΚΑΧ, Ευρατόμ) αριθ. 2673/1999 του Συμβουλίου της 13ης Δεκεμβρίου 1999 [3],

[3] ΕΕ L 326 της 18.12.99, σ. 1

ΕΙΝΑΙ ΤΗΣ ΓΝΩΜΗΣ :

ότι τα άρθρα 12 και 16 της απόφασης του Ευρωπαϊκού Κοινοβουλίου 94/262/ΕΚΑΧ, ΕΚ, Ευρατόμ της 9ης Μαρτίου 1994 σχετικά με το καθεστώς του ευρωπαϊκού διαμεσολαβητή και τους γενικούς όρους άσκησης των καθηκόντων του να καταργηθούν σύμφωνα με τις διατάξεις του ψηφίσματος της 17ης Νοεμβρίου 2000 του Ευρωπαϊκού Κοινοβουλίου.

Βρυξέλλες,

Για την Επιτροπή

Μέλος της Επιτροπής
Πρόταση ΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικα με την κινητοποιηση του μεσου ευελιξιασ (σημείο 24 της διοργανικής συμφωνίας της 6ης Μαΐου 1999 σχετικά με τη δημοσιονομική πειθαρχία και τη βελτίωση της διαδικασίας του προϋπολογισμού)

(υποβληθείσα από την Επιτροπή)

Πρόταση ΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικα με την κινητοποιηση του μεσου ευελιξιασ (σημείο 24 της διοργανικής συμφωνίας της 6ης Μαΐου 1999 σχετικά με τη δημοσιονομική πειθαρχία και τη βελτίωση της διαδικασίας του προϋπολογισμού)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη διοργανική συμφωνία σχετικά με τη δημοσιονομική πειθαρχία και τη βελτίωση της διαδικασίας του προϋπολογισμού [1] και ιδίως το σημείο 24 αυτής,

[1] ΕΕ C 172 της 18.06.1999, σ. 1

την πρόταση της Επιτροπής [2],

[2] SEC(2000).... τελικό

τα συμπεράσματα της διαβούλευσης ανάμεσα στο Συμβούλιο και σε μια αντιπροσωπεία του Ευρωπαϊκού Κοινοβουλίου με τη συμμετοχή της Επιτροπής, η οποία έγινε στις 23 Νοεμβρίου 2000 επ' ευκαιρία της δεύτερης ανάγνωσης του προϋπολογισμού του 2001 από το Συμβούλιο,

Εκτιμώντας τα ακόλουθα:

(1) Μετά τις εξελίξεις που συνέβησαν στη Σερβία πληρούνται τώρα οι πολιτικοί όροι σ' αυτή τη χώρα για να ενταχθεί στο πρόγραμμα βοήθειας για την ανασυγκρότηση, την ανάπτυξη και τη σταθερότητα, που αφορά ολόκληρη την περιοχή των Δυτικών Βαλκανίων.

(2) Η αρχική βοήθεια για τη Σερβία που προέβλεπε το προσχέδιο του προϋπολογισμού της Επιτροπής για το 2001, η οποία ανερχόταν σε 40 εκατ. ευρώ και είχε ως στόχο να βοηθήσει τις δημοκρατικές δυνάμεις αυτής της χώρας και τις πόλεις οι οποίες βρίσκονταν υπό τον έλεγχο της αντιπολίτευσης, αυξήθηκε ώστε να χρηματοδοτηθούν οι προσπάθειες ανασυγκρότησης και το ποσό της ανήλθε στα 240 εκατ. ευρώ για το εν λόγω έτος.

(3) Μετά την εξέταση των συνολικών πιστώσεων που προβλέπεται για το σύνολο των δράσεων που καλύπτονται από τον τομέα 4 «Εξωτερικές δράσεις» των δημοσιονομικών προοπτικών, τα δύο σκέλη της αρμόδιας για τον προϋπολογισμό αρχής συμφωνούν ότι αυτή η συμπληρωματική δαπάνη δεν μπορεί να χρηματοδοτηθεί κατά το 2001 εντός των πλαισίων του ανώτατου ορίου που έχει καθοριστεί γι' αυτόν τον τομέα.

(4) Επομένως πληρούνται οι όροι προσφυγής στο μέσο ευελιξίας, όπως προβλέπεται από το σημείο 24 της προαναφερθείσας διοργανικής συμφωνίας.

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στα πλαίσια του προϋπολογισμού για το έτος 2001 ζητείται η ανάληψη του ποσού των 200 εκατ. ευρώ από το μέσο ευελιξίας.

Άρθρο 2

Το ποσό αυτό εγγράφεται στο κεφάλαιο B 7- 54 του προϋπολογισμού του 2001 με στόχο την ανασυγκρότηση της Σερβίας.

Άρθρο 3

Η παρούσα απόφαση θα δημοσιευθεί στην Επίσημη Εφημερίδα των Ευρωπαϊκών Κοινοτήτων ταυτόχρονα με τον προϋπολογισμό για το έτος 2001.

Βρυξέλλες,

Για το Ευρωπαϊκό Κοινοβούλιο Για το Συμβούλιο

Η Πρόεδρος Ο Πρόεδρος
ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ σύμφωνα με το άρθρο 251, παράγραφος 2, δεύτερο εδάφιο της συνθήκης EK σχετικά με την κοινή θέση που καθόρισε το Συμβούλιο σχετικά με την έκδοση οδηγίας του κανονισμού του περί καθορισμού της κατανομής των αδειών για τα βαρέα φορτηγά οχήματα μεταφοράς εμπορευμάτων που διανύουν διαδρομές στην Ελβετία

Ανακοίνωση από την Eπιτροπή προς το Ευρωπαϊκό Κοινοβούλιο σχετικά με την Κοινή θέση που καθορίστηκε από το Συμβούλιο την 8.12.2000 για την έκδοση Κανονισμού του Ευρωπαϊκού Κοινοβουλίου και του Συμβουλίου « Περί καθορισμού της κατανομής των αδειών για τα βαρέα φορτηγά οχήματα μεταφοράς εμπορευμάτων που διανύουν διαδρομές στην Ελβετία (COM(2000)117 τελικό - 1999/0022 (COD) )»

Η Κοινή θέση και ιδιαίτερα οι τροποποιήσεις στα Παραρτήματα Ι και ΙΙ στηρίζονται στα αποτελέσματα της κυκλοφοριακής έρευνας που διεξήχθη για λογαριασμό της Επιτροπής. Με βάση την μέθοδο που πρότεινε η Επιτροπή, ελαφρά τροποποιημένη για να λάβει υπόψη την συγκεκριμένη γεωγραφική θέση ορισμένων Κρατών Μελών, το Συμβούλιο καθώρισε κοινή θέση σχετικά με την κατανομή των αδειών για τα βαρέα φορτηγά οχήματα μεταφοράς εμπορευμάτων που διανύουν την Ελβετία.

Η Επιτροπή υποδέχεται και αποδέχεται την Κοινή θέση και καλεί το Ευρωπαϊκό Κοινοβούλιο να ολοκληρώσει το συντομότερο την δεύτερη ανάγνωση της Τροποποιημένης Πρότασης ούτως ώστε να καταστεί δυνατή από την 1η Ιανουαρίου 2001 η χρησιμοποίηση των αδειών αυτών από τους Κοινοτικούς μεταφορείς.
ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ σύμφωνα με το άρθρο 251 παράγραφος 2 δεύτερο εδάφιο της συνθήκης ΕΚ σχετικά με την κοινή θέση που καθόρισε το Συμβούλιο σχετικά με την έκδοση οδηγίας του κανονισμού του Ευρωπαϊκού Κοινοβουλίου και του Συμβουλίου σχετικά με την εφαρμογή δράσεων με στόχο την οικονομική και κοινωνική ανάπτυξη της Τουρκίας

1- ΙΣΤΟΡΙΚΟ ΤΟΥ ΦΑΚΕΛΟΥ

Ημερομηνία διαβίβασης της πρότασης προς το ΕΚ και το Συμβούλιο (έγγραφο COM(1998)0600-2 τελικό - 1998/0300 (COD)): 22.10.1998

Ημερομηνία της γνώμης της Οικονομικής και Κοινωνικής Επιτροπής: --

Ημερομηνία της γνώμης του Ευρωπαϊκού Κοινοβουλίου σε πρώτη ανάγνωση: 2.12.1999

Ημερομηνία διαβίβασης της τροποποιημένης πρότασης COM(2000)169: 5.4.2000

Ημερομηνία έκδοσης της κοινής θέσης : 14.6.2000

2- ΘΕΜΑ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ

Χρηματοδοτική στήριξη της εφαρμογής της ευρωπαϊκής στρατηγικής για την Τουρκία, δηλαδή, ενίσχυση του χρηματοδοτικού σκέλους της προενταξιακής στρατηγικής για την Τουρκία.

3- ΣΧΟΛΙΑ ΟΣΟΝ ΑΦΟΡΑ ΤΗΝ ΚΟΙΝΗ ΘΕΣΗ

Το Συμβούλιο εξέδωσε ομόφωνα την κοινή του θέση υιοθετώντας την τροποποιηθείσα πρόταση κανονισμού που ενέκρινε η Επιτροπή μετά την πρώτη ανάγνωση του ΕΚ. Το Συμβούλιο απεδέχθη ως είχε το κείμενο της Επιτροπής, με την επιφύλαξη ορισμένων μικρών τροποποιήσεων όσον αφορά τη λεκτική διατύπωση (οι οποίες έγιναν από τους γλωσσομαθείς νομικούς).

Υπενθυμίζεται ότι, κατά την εξέταση σε πρώτη ανάγνωση, το ΕΚ πρότεινε 40 τροπολογίες. Από την τροποποιηθείσα πρότασή του, η Επιτροπή έκανε αποδεκτές ως είχαν τις 21 τροπολογίες, απεδέχθη εν μέρει τις 10 και απέρριψε τις 9.

Προκειμένου να καταστεί δυνατή η ομόφωνη έκδοση της κοινής θέσης του Συμβουλίου, η Επιτροπή πρόσθεσε την ακόλουθη δήλωση: «Η Επιτροπή επιβεβαιώνει - όπως αναφέρεται και στην αιτιολογική έκθεση της τροποποιημένης πρότασης κανονισμού - ότι ουδόλως προτίθεται να προβεί σε σχεδιασμό έργων στην Τουρκία στον τομέα της πυρηνικής ενέργειας». Καμία αντιπροσωπεία δεν προέβαλε αντίρρηση όσον αφορά τη δήλωση αυτή.

4- ΣΥΜΠΕΡΑΣΜΑΤΑ

Η Επιτροπή στηρίζει την κοινή θέση του Συμβουλίου
ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ σύμφωνα με το άρθρο 251, παράγραφος 2, δεύτερο εδάφιο της συνθήκης EK σχετικά με την Κοινή θέση η οποία καθορίστηκε από το Συμβούλιο ενόψει της έκδοσης της οδηγίας του Ευρωπαϊκού Κοινοβουλίου και του Συμβουλίου για την προσέγγιση των νομοθεσιών των κρατών μελών σχετικά με την πρόσθια προστασία των μηχανοκίνητων οχημάτων έναντι ενσφηνώσεως και για την τροποποίηση της οδηγίας 70/156/ΕΟΚ του Συμβουλίου ("Front underrun protection")

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ σύμφωνα με το άρθρο 251, παράγραφος 2, δεύτερο εδάφιο της συνθήκης EK σχετικά με την Κοινή θέση η οποία καθορίστηκε από το Συμβούλιο ενόψει της έκδοσης της οδηγίας του Ευρωπαϊκού Κοινοβουλίου και του Συμβουλίου για την προσέγγιση των νομοθεσιών των κρατών μελών σχετικά με την πρόσθια προστασία των μηχανοκίνητων οχημάτων έναντι ενσφηνώσεως και για την τροποποίηση της οδηγίας 70/156/ΕΟΚ του Συμβουλίου ("Front underrun protection")

1. ΙΣΤΟΡΙΚΟ ΤΟΥ ΦΑΚΕΛΟΥ

- Ημερομηνία διαβίβασης της πρότασης στο ΕΚ και το Συμβούλιο (COM(1999)32 τελικό - 1999/0007 COD): 10.02.1999

- Ημερομηνία γνωμοδότησης του Ευρωπαϊκού Κοινοβουλίου σε πρώτη ανάγνωση: 27.10.1999

- Ημερομηνία γνωμοδότησης της Οικονομικής και Κοινωνικής Επιτροπής: 26.05.1999

- Ημερομηνία της κοινής θέσης : 27.03.2000

2. ΑΝΤΙΚΕΙΜΕΝΟ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ

Σκοπός της παρούσας πρότασης είναι να συμβάλει στη μείωση του αριθμού των θανάτων και σοβαρών τραυματισμών από οδικά ατυχήματα και να εισαχθούν νέα πρότυπα σχετικά με την πρόσθια προστασία των βαρέων επαγγελματικών οχημάτων έναντι ενσφηνώσεως

Η πρόταση αφορά νέους εγκεκριμένους τύπους οχημάτων μετά από ορισμένη ημερομηνία και ορίζει διαδικασία δοκιμών η οποία ανταποκρίνεται στις πραγματικές συνθήκες τυπικής μετωπικής σύγκρουσης μεταξύ αυτοκινήτου και φορτηγού. Στην πρόταση ενσωματώνονται οι τεχνικές προδιαγραφές που έχουν εκπονηθεί από την Οικονομική Επιτροπή των Ηνωμένων Εθνών για την Ευρώπη.

3. ΣΧΟΛΙΑ ΕΠΙ ΤΗΣ ΚΟΙΝΗΣ ΘΕΣΗΣ

3.1 Σύντομες γενικές παρατηρήσεις επί της κοινής θέσης

Σε σχέση προς την αρχική πρόταση της Επιτροπής το Συμβούλιο δεν επέφερε θεμελιώδεις τροποποιήσεις με την κοινή θέση του, πόσον μάλλον ότι όσον αφορά όλο το τεχνικό μέρος (που περιέχεται στα παραρτήματα) περιορίζεται σε παραπομπή στον κανονισμό αριθ. 93 των Οικονομική Επιτροπή των Ηνωμένων Εθνών για την Ευρώπη χωρίς να έχει συμπεριληφθεί το κείμενο στην οδηγία.

3.2 Όσον αφορά τις τροπολογίες του Ευρωπαϊκού Κοινοβουλίου σε πρώτη ανάγνωση: καμία τροποποίηση.

3.3 Νέες διατάξεις που εισήχθηκαν από το Συμβούλιο και θέση της Επιτροπής: Η Επιτροπή θεωρεί ότι δεν αλλοιώθηκε η πρότασή της.

4. ΣΥΜΠΕΡΑΣΜΑ

Η Επιτροπή τάσσεται υπέρ της κοινής θέσης. η διακύβευση της ασφάλειας συνηγορεί υπέρ της ταχείας έγκρισης της εν λόγω οδηγίας.
ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ σύμφωνα με το άρθρο 251 παράγραφος 2, δεύτερο εδάφιο της συνθήκης ΕΚ σχετικά με την κοινή θέση που διατύπωσε το Συμβούλιο με σκοπό την έκδοση οδηγίας του Ευρωπαϊκού Κοινοβουλίου και του Συμβουλίου για την τροποποίηση της οδηγίας 64/432/ΕΟΚ περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ

σύμφωνα με το άρθρο 251 παράγραφος 2 δεύτερο εδάφιο της συνθήκης ΕΚ σχετικά με την κοινή θέση που διατύπωσε το Συμβούλιο με σκοπό την έκδοση οδηγίας του Ευρωπαϊκού Κοινοβουλίου και του Συμβουλίου για την τροποποίηση της οδηγίας 64/432/ΕΟΚ περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών

1. ΙΣΤΟΡΙΚΟ ΤΟΥ ΦΑΚΕΛΟΥ

- Ημερομηνία διαβίβασης της πρότασης στο Ευρωπαϊκό Κοινοβούλιο και στο Συμβούλιο (COM(1998)81 - 1998/0052 (COD)): 19.2.1998.

- Ημερομηνία γνωμοδότησης του Ευρωπαϊκού Κοινοβουλίου σε πρώτη ανάγνωση: 16.6.1998 και 16.9.1999 (επιβεβαίωση στο πλαίσιο της διαδικασίας συναπόφασης).

- Ημερομηνία διαβίβασης της τροποποιημένης πρότασης στο Συμβούλιο: Το Κοινοβούλιο ενέκρινε την πρόταση χωρίς τροπολογίες.

- Ημερομηνία της συμφωνίας επί πολιτικού επιπέδου και της επίσημης έγκρισης της κοινής θέσης εκ μέρους του Συμβουλίου (ειδική πλειοψηφία/ομοφωνία): 24.1.2000 - ειδική πλειοψηφία

- (Ενδεχομένως) ημερομηνία γνωμοδότησης της Οικονομικής και Κοινωνικής Επιτροπής και της Επιτροπής των Περιφερειών: ΕΕ C 235 της 27.7.1998, σ 59.

2. ΑΝΤΙΚΕΙΜΕΝΟ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ

Ανάθεση στην Επιτροπή της μέριμνας θέσπισης των λεπτομερειών εφαρμογής, ώστε ιδίως να κατοχυρωθεί ο επιχειρησιακός χαρακτήρας των εθνικών ηλεκτρονικών βάσεων δεδομένων.

3. ΣΧΟΛΙΑ ΓΙΑ ΤΗΝ ΚΟΙΝΗ ΘΕΣΗ

3.1 Γενικές παρατηρήσεις σχετικά με την κοινή θέση

Η ανάθεση αρμοδιοτήτων στην Επιτροπή δεν αφορά τις βάσεις δεδομένων για τους χοίρους. Εξάλλου, το Συμβούλιο πρόβλεψε τη σταδιακή συγκρότηση των βάσεων αυτών (3 στάδια σε διάστημα τριετίας).

3.2 Έκβαση των τροπολογιών του Ευρωπαϊκού Κοινοβουλίου σε πρώτη ανάγνωση:

Το Κοινοβούλιο ενέκρινε την πρόταση χωρίς τροπολογίες.

3.3. Νέες διατάξεις που εισηγήθηκε το Συμβούλιο και θέση της Επιτροπής επ'αυτών:

Το Συμβούλιο πρόβλεψε τη σταδιακή συγκρότηση των βάσεων δεδομένων για τους χοίρους (3 στάδια σε διάστημα τριετίας). Η Επιτροπή έκανε δεκτή τη συμβιβαστική αυτή λύση που κατέθεσε η Προεδρία.

4. ΣΥΜΠΕΡΑΣΜΑΤΑ/Ή ΓΕΝΙΚΕΣ ΠΑΡΑΤΗΡΗΣΕΙΣ

Η Επιτροπή συντάσσεται με την κοινή θέση.

Η συγκρότηση ηλεκτρονικών βάσεων δεδομένων για τους χοίρους θα πλαισιωθεί από τις αναγκαίες διατάξεις εφαρμογής. Στο προβλεπόμενο χρονοδιάγραμμα λαμβάνονται υπόψη οι τεχνικές επιταγές και δεν τίθεται θέμα για την αρχή που διαπνέει την οδηγία.
ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ σύμφωνα με το άρθρο 251, παράγραφος 2, δεύτερο εδάφιο της συνθήκης EK σχετικά με την Κοινή θέση του Συμβουλίου σχετικά με την έκδοση οδηγίας του Ευρωπαϊκού Κοινοβουλίου και του Συμβουλίου για την τροποποίηση της οδηγίας 74/60/EOK του Συμβουλίου περί προσεγγίσεως των νομοθεσιών των κρατών μελών όσον αφορά την εσωτερική διαρρύθμιση των μηχανοκίνητων οχημάτων (εσωτερικά τμήματα του χώρου επιβατών εκτός των εσωτερικών κατόπτρων οδηγήσεως, διευθέτηση των χειριστηρίων, οροφή ή ανοιγόμενη οροφή, ερεισίνωτο και οπίσθιο τμήμα των καθισμάτων)

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ σύμφωνα με το άρθρο 251 παράγραφος 2 δεύτερο εδάφιο της συνθήκης ΕΚ σχετικά με την

Κοινή θέση του Συμβουλίου σχετικά με την έκδοση οδηγίας του Ευρωπαϊκού Κοινοβουλίου και του Συμβουλίου για την τροποποίηση της οδηγίας 74/60/EOK του Συμβουλίου περί προσεγγίσεως των νομοθεσιών των κρατών μελών όσον αφορά την εσωτερική διαρρύθμιση των μηχανοκίνητων οχημάτων (εσωτερικά τμήματα του χώρου επιβατών εκτός των εσωτερικών κατόπτρων οδηγήσεως, διευθέτηση των χειριστηρίων, οροφή ή ανοιγόμενη οροφή, ερεισίνωτο και οπίσθιο τμήμα των καθισμάτων)

1. Ιστορικό της υπόθεσης

- Ημερομηνία διαβίβασης της πρότασης: 02.04.1998 (έγγραφο, COM(1998)159 τελικό - 98/0089 COD της 02.04.1998)·

- Ημερομηνία γνωμοδότησης του Ευρωπαϊκού Κοινοβουλίου σε πρώτη ανάγνωση: 10.02.1999·

- Ημερομηνία γνωμοδότησης της Οικονομικής και Κοινωνικής Επιτροπής: 09.09.1998·

- Ημερομηνία έκδοσης της κοινής θέσης: 28.10.1999.

2. Αντικείμενο της πρότασης της Επιτροπής

Η εν λόγω πρόταση οδηγίας προβλέπει να εισαχθούν στην οδηγία 74/60/ΕΟΚ του Συμβουλίου, όπως τροποποιήθηκε τελευταία από την οδηγία 78/632/ΕΟΚ της Επιτροπής, προδιαγραφές σχετικά με τα ηλεκτροκίνητα παράθυρα, με σκοπό την εξάλειψη του κινδύνου που μπορεί να προκύψει για τα παιδιά κατά το κλείσιμο των παραθύρων αυτών· συναφείς προδιαγραφές προβλέπονται επίσης για τα ηλεκτροκίνητα συστήματα οροφής και τα διαχωριστικά συστήματα.

Προτείνεται επίσης να ευθυγραμμιστούν οι διοικητικές διατάξεις της οδηγίας 74/60/ΕΟΚ με τις αντίστοιχες της οδηγίας 70/156/ΕΟΚ σχετικά με την έγκριση, έτσι ώστε να είναι δυνατή η μηχανογράφηση της έγκρισης.

3. Σχόλια επί της κοινής θέσης

3.1. Γενικές παρατηρήσεις επί της κοινής θέσης

Η κοινή θέση του Συμβουλίου δεν επιφέρει τροποποιήσεις ουσίας ως προς την αρχική πρόταση της Επιτροπής.

3.2. Αντιμετώπιση των τροπολογιών που επέφερε το ΕΚ σε πρώτη ανάγνωση.

Το Ευρωπαϊκό Κοινοβούλιο διατύπωσε τη γνώμη του χωρίς συζήτηση και τροπολογίες.

4. Συμπεράσματα

Η Επιτροπή υποστηρίζει την κοινή θέση του Συμβουλίου.
24. 5. 91 Επίσημη Εφημερίδα των Ευρωπαϊκών Κοινοτήτων Αριθ. C 134/5 
II 
(ΤΖροπαρασκευαστικές πράξεις) 
ΕΠΙΤΡΟΠΗ 
Πρόταση απόφασης του Συμβουλίου για τη σύναψη του τρίτου πρωτοκόλλου χρηματοδοτικής συνεργα­
σίας μεταξύ της Ευρωπαϊκής Οικονομικής Κοινότητας και της Ομόσπονδης Σοσιαλιστικής Δημοκρα­
τίας της Γιουγκοσλαβίας 
(91/C 134/05) 
SEK(91) 796 τελικό 
(Υποβλήθηκε από την Επιτροπή στις 6 Απριλίου 1991) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 238, 
την πρόταση της Επιτροπής, 
τη σύμφωνη γνώμη του Ευρωπαϊκού Κοινοβουλίου, 
Εκτιμώντας: ότι είναι σκόπιμο να εγκριθεί το τρίτο πρωτόκολλο χρηματοδοτικής συνεργασίας 
μεταξύ της Ευρωπαϊκής Οικονομικής Κοινότητας και της Ομόσπονδης Σοσιαλιστικής Δημοκρατίας 
της Γιουγκοσλαβίας, που έχει υπογραφεί στις.... 
ΑΠΟΦΑΣΙΖΕΙ: 
Άρθρο 1 
Εγκρίνεται ες ονόματος της Κοινότητας το τρίτο πρωτόκολλο χρηματοδοτικής συνεργασίας μεταξύ 
της Ευρωπαϊκής Οικονομικής Κοινότητας και της Ομόσπονδης Σοσιαλιστικής Δημοκρατίας της 
Γιουγκοσλαβίας. 
Το κείμενο του πρωτοκόλλου επισυνάπτεται στην παρούσα απόφαση. 
Άρθρο 2 
Ο πρόεδρος του Συμβουλίου προβαίνει στη γνωστοποίηση που προβλέπεται στο άρθρο 16 παρά­
γραφος 2 του πρωτοκόλλου. 
Άρθρο 3 
Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων, 
Αρχίζει να ισχύει από την ημέρα της δημοσίευσης της.